  Майя Бывальцева 31-тӥ толсуре Удмуртие шуныт омыр вуоз, куазь шунытгес кариськоз. Со сярысь улосвыл Гидрометцентрлэн пресс-службаез ивортӥз. Ӵукна но нуналлэн нырысетӥ ӝыныяз температура -13…-18 градус луоз, ӝытлы -10…-15 градусозь ӝутскоз. Дырын-дырын ӧжыт лымыялоз. Выль ар уе -11…-16 градус луоз шуыса чаклало, со та вакытлы эсэпъёслы тупа. Элькунлэн бадӟым люкетаз дырын-дырын лымыялоз. Тӧл секундскын 3-8 метре пельтоз Нырысь-валысь чакланъёсъя, 2021-тӥ арлэн нырысетӥ нуналъёсаз эшшо шунытгес кариськоз, лымыялоз.  Тегъёс: Гидрометцентр Удмуртия куазь Выльар  